
Priloga št. 1
VZOREC POGODBE

Republika Slovenija, Ministrstvo za gospodarstvo, delo in šport, Kotnikova ulica 5, Ljubljana, kot posredniško telo, ki ga zastopa minister dr. Anže Logar (v nadaljevanju: ministrstvo), davčna številka: 18976727, matična številka: 2632837000	

in

Naziv, naslov, kot upravičenec, ki ga zastopa _____________ (v nadaljevanju: upravičenec), ident. št. za DDV oz. davčna številka: ______________, matična številka: _________________, transakcijski račun: __________________ (v nadaljevanju: TRR), odprt pri ___________________,

sklepata


POGODBO št. _______
o sofinanciranju operacije »______________« 
v okviru 
Javnega razpisa za trajnostni razvoj in upravljanje turističnih destinacij 



I. UVODNE DOLOČBE

1. člen

Pogodbeni stranki uvodoma kot nesporno ugotavljata, da:
- je ministrstvo oseba javnega prava, ki je na podlagi Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23, 13/25 in 16/26) dolžno opravljati predpisane naloge v okviru načrtovanja evropske kohezijske politike in načina izbora operacij ter izvajanja operacij,
- je bil upravičencu dne ___ izdan sklep ministrstva o izboru št. _______ (v nadaljevanju: sklep o izboru), 
- predstavljajo sredstva, dodeljena upravičencu v skladu s to pogodbo, sredstva evropske kohezijske politike, ki se upravičencu na podlagi te pogodbe izplačajo kot sredstva iz proračuna Evropske unije in proračuna Republike Slovenije (v nadaljevanju: RS) (slovenska udeležba),
- področje izvajanja evropske kohezijske politike sodi na področje javnih financ ter je v celoti urejeno s predpisi, sprejetimi na ravni Evropske unije, in nacionalnimi predpisi, ki so za pogodbeni stranki zavezujoči,
- je namen sofinanciranja operacij iz sredstev evropske kohezijske politike izključno sofinanciranje tistih upravičenih stroškov in izdatkov izbranih operacij ali njihovih delov, ki niso obremenjeni s kršitvami veljavnih predpisov ali te pogodbe,
- je upravičenec seznanjen, da gre za pogodbo, ki je v določenem delu pod javnopravnim režimom, torej pod ureditvijo, drugačno od splošnih pravil pogodbenega prava,
- ministrstvo v vlogi posredniškega telesa v pogodbi ne nastopa samo kot pogodbena stranka, temveč tudi kot nosilec javnega interesa za spodbujanje naložb za rast in delovna mesta ter zmanjševanje razvojnih razlik do razvitih regij Evropske unije ter med kohezijskima regijama in razvojnimi regijami v RS. Pri uresničevanju tega interesa ima nekatera pooblastila, s katerimi lahko posega v določbe te pogodbe zlasti v delih, ki se nanašajo na pristojnosti posredniškega telesa in organa upravljanja v zvezi z nadzorom nad porabo sredstev in pooblastilom za ta nadzor,
- je upravičenec seznanjen z obveznostmi in pristojnostmi RS glede deljenega upravljanja med RS in Evropsko komisijo (v nadaljevanju: Komisija) za sredstva Evropskih strukturnih in investicijskih skladov (v nadaljevanju: ESI skladi) ter da Komisija in RS uporabljata načelo dobrega finančnega poslovodenja in smotrnosti v skladu s sedmim poglavjem Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L št. 2024/2509 z dne 26. 9. 2024),
- je upravičenec seznanjen, da so udeleženci evropske kohezijske politike dolžni preprečevati, odkrivati in odpravljati nepravilnosti ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi. Kadar zneska neupravičenih izdatkov ni mogoče natančno določiti, se uporabi pavšalni znesek ali ekstrapolirani finančni popravek v skladu s Prilogo XXV Uredbe 2021/1060/EU Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene z Delegirano uredbo Komisije (EU) 2025/2190 z dne 22. septembra 2025 o spremembi Priloge I k Uredbi (EU) 2021/1060 Evropskega parlamenta in Sveta glede nomenklature za razsežnosti in kode za vrste ukrepov za ESRR, ESS+, Kohezijski sklad in SPP (UL L št. 2025/2190 z dne 24. 10. 2025), (v nadaljevanju: Uredba 2021/1060/EU) z naslovom »Določanje stopenj finančnih popravkov: pavšalni in ekstrapolirani finančni popravki – Člen 104(1)«,
- je upravičenec seznanjen, da neizvršitev finančnega popravka za RS pomeni neupravičeno obremenitev državnega proračuna, kot to določata 103. in 104. člen Uredbe 2021/1060/EU,
- zadržanje izplačil sredstev, finančni popravki in vračilo že izplačanih sredstev za upravičenca ne pomenijo nastanka težko nadomestljive škode,
- upravičenec pri izvajanju operacije, ki se sofinancira s to pogodbo, nastopa samostojno, brez partnerjev.

2. člen 

Pogodbeni stranki sta sporazumni, da se ta pogodba sklepa zaradi dodelitve sredstev evropske kohezijske politike upravičencu, katerega operacija je bila odobrena, in ki se izplačajo kot sredstva iz proračuna Evropske unije s slovensko udeležbo za operacije ali njihove dele, ki niso obremenjeni s kršitvami veljavnih predpisov ali te pogodbe. Pogodbeno razmerje je urejeno z evropskimi in slovenskimi javnofinančnimi predpisi ter je podvrženo tudi nadzoru evropskih in slovenskih institucij ali organov, ki ugotavljajo kršitve pri uporabi dodeljenih sredstev. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z ugotovitvami iz končnih poročil organa upravljanja, revizijskega organa in drugih nadzornih organov ali institucij, vključenih v izvajanje, upravljanje, nadzor ali revizijo operacije, sicer gre za bistveno kršitev pogodbe. Upravičenec je dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

Pogodbeni stranki se dogovorita, da se upravičeni stroški izvedbe operacije sofinancirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

Pomen izrazov, uporabljenih v tej pogodbi, je enak pomenu izrazov, kot jih določa Uredba o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23, 13/25 in 16/26), razen če ta pogodba izrecno določa drugačen pomen posameznega izraza.


II. PREDMET POGODBE

3. člen 

Predmet te pogodbe je sofinanciranje upravičenih stroškov izvedbe operacije »___________« (v nadaljevanju: operacija) pod pogoji in zavezami, navedenimi v nadaljevanju. Podrobna vsebina predmeta te pogodbe je opredeljena v vlogi za odobritev sredstev v okviru Javnega razpisa za trajnostni razvoj in upravljanje turističnih destinacij, ki je kot Priloga 1 sestavni del in te pogodbe (v nadaljevanju: vloga).

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja operacije iz prejšnjega odstavka. Sredstva sofinanciranja se dodeljujejo na podlagi in pod pogoji, ki so navedeni v sklepu o izboru in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti. Kršitev pogojev iz sklepa, ki je naveden v prejšnjem stavku, predstavlja bistveno kršitev pogodbe.


III. PRAVNE PODLAGE IN NAVODILA 

4. člen 

Pogodbeni stranki se dogovorita, da so del pogodbenega prava tudi naslednji predpisi in dokumenti: 

Dokumenti v zvezi z izborom operacije
· Odločitev o podpori Ministrstva za lokalno samoupravo, kohezijo in regionalni razvoj v vlogi organa upravljanja za strukturne sklade in kohezijski sklad št. __________________z dne X;
· Javni razpis za trajnostni razvoj in upravljanje turističnih destinacij, objavljen dne _______ na spletni strani _______ (v nadaljevanju: javni razpis)  in razpisna dokumentacija, objavljena na spletni strani _______ (v nadaljevanju: razpisna dokumentacija);
· vloga upravičenca št.       z dne      ;
· sklep o izboru. 

Evropski predpisi in dokumenti
1. Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433I z dne 22. 12. 2020, str. 11), zadnjič spremenjena z Uredbo Sveta (EU, Euratom) 2026/469 z dne 23. aprila 2026 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L št. 2026/469 z dne 23. 4. 2026);
2. Uredba (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433I z dne 22. 12. 2020, str. 1), zadnjič popravljena s Popravkom (UL L št. 2023/90149 z dne 5. 12. 2023);
3. Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L št. 2024/2509 z dne 26. 9. 2024), zadnjič popravljena s Popravkom (UL L št. 2025/90732 z dne 18. 9. 2025);
4. Uredba 2021/1060/EU;
5. Uredba (EU) 2021/1058 Evropskega parlamenta in Sveta z dne 24. junija 2021 o Evropskem skladu za regionalni razvoj in Kohezijskem skladu (UL L  št. 231 z dne 30. 6. 2021, str. 60), zadnjič spremenjena z Uredbo (EU) 2025/1914 Evropskega parlamenta in Sveta z dne 18. septembra 2025 o spremembi uredb (EU) 2021/1058 in (EU) 2021/1056 glede posebnih ukrepov za obravnavanje strateških izzivov v okviru vmesnega pregleda (UL L št. 2025/1914 z dne 19. 9. 2025);
6. drugi delegirani in izvedbeni akti, ki jih Komisija sprejme v skladu s 113. in 114. členom Uredbe 2021/1060/EU;
7. Listina Evropske unije o temeljnih pravicah (UL C št. 202 z dne 7. 6. 2016, str. 389);
8. Smernice o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006 z dne 11. julija 2006 (Sklep Komisije z dne 19. 10. 2011, objavljen na spletni strani https://evropskasredstva.si/app/uploads/2023/05/Smernice-o-nacelih-merilih-in-okvirnih-lestvicahpopravki-19.10.2011.pdf, z vsemi spremembami, ki bodo objavljene v času izvajanja pogodbe);
9. Smernice za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju (Sklep Komisije z dne 14. 5. 2019 in Priloga k sklepu, objavljena na spletni strani https://evropskasredstva.si/app/uploads/2023/05/GL_corrections_pp_irregularities_SL.pdf in https://evropskasredstva.si/app/uploads/2023/05/GL_corrections_pp_irregularities_annex_SL.pdf, z vsemi spremembami, ki bodo objavljene v času izvajanja pogodbe);
10. Sporazum o partnerstvu med Slovenijo in Evropsko komisijo za obdobje 2021-2027, številka 2021SI16FFPA001 z dne 12. 9. 2022, objavljen na spletni strani https://evropskasredstva.si/evropska-kohezijska-politika/kljucni-dokumenti/programski-dokumenti-za-obdobje-2021-2027/; 
11. Program evropske kohezijske politike v obdobju 2021–2027, št. 2021SI16FFPR001 z dne 12. 12. 2022, objavljen na spletni strani https://evropskasredstva.si/evropska-kohezijska-politika/kljucni-dokumenti/programski-dokumenti-za-obdobje-2021-2027/;

Slovenski predpisi in dokumenti 
1. Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in 18/23 – ZDU-1O in 76/23, 24/25 - ZFisP-1, 39/25, 85/25 – ZPJS in 112/25);
2. Zakon o izvrševanju proračunov Republike Slovenije za leti 2026 in 2027 (Uradni list Uradni list RS, št. 95/25 in 112/25 – ZJF-K), oziroma vsakokratni veljavni zakon o izvrševanju proračunov Republike Slovenije;
3. Proračun Republike Slovenije za leto 2026 (Uradni list RS, št. 104/24 in 95/25), oziroma vsakokratni veljavni proračun RS;
4. Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23, 88/23 – ZOPNN-F in 83/25 – ZOUL);
5. Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17, 72/19 in 83/25 – ZOUL);
6. Zakon o javno-zasebnem partnerstvu (Uradni list RS, št. 127/06);
7. Zakon o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – ZDeb in 16/23 – ZZPri);
8. Zakon o varstvu osebnih podatkov (ZVOP-2) (Uradni list RS, št. 163/22, 40/25 – ZInfV-1 in 10/26 – ZP-1L);
9. Zakon o urejanju trga dela (Uradni list RS, št. 80/10, 40/12 – ZUJF, 21/13, 63/13, 100/13, 32/14 – ZPDZC-1, 47/15 – ZZSDT, 55/17, 75/19, 11/20 – odl. US, 189/20 – ZFRO, 54/21, 172/21 – ZODPol-G, 54/22, 59/22 – odl. US, 109/23, 62/24 – ZUOPUE, 70/25 in 83/25);
10. Zakon o ratifikaciji Konvencije Združenih narodov o pravicah invalidov in Izbirnega protokola h Konvenciji o pravicah invalidov (Uradni list RS, št. 37/08, Mednarodne pogodbe);
11. Uredba o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23, 13/25, 16/26 in 1273/26); 
12. Uredba o zelenem javnem naročanju (Uradni list RS, št. 51/17, 64/19, 121/21, 132/23 in 43/25);
13. Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16);
14. Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25);
15. Zakon o spodbujanju razvoja turizma (Uradni list RS, št. 13/18 in 100/25);
16. Strategija slovenskega turizma 2022 – 2028 (Strategija-slovenskega-turizma-2022-2028-dokument.pdf).

Naslednja navodila, smernice in drugi dokumenti organa upravljanja s področja evropske kohezijske politike, objavljeni na spletni strani https://evropskasredstva.si/evropska-kohezijska-politika/navodila-in-smernice/, z vsemi spremembami, ki bodo objavljene v času izvajanja pogodbe:
1. Navodila organa upravljanja za poročanje in spremljanje nepravilnosti pri porabi sredstev evropske kohezijske politike v okviru Programa evropske kohezijske politike za obdobje 2021–2027;
2. Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027;
3. Navodila organa upravljanja o upravičenih stroških za sredstva evropske kohezijske politike v programskem obdobju 2021-2027 (v nadaljevanju: Navodila OU o upravičenih stroških);
4. Navodila organa upravljanja za finančno upravljanje s sredstvi evropske kohezijske politike cilja Naložbe za rast in delovna mesta v programskem obdobju 2021–2027;
5. Navodila organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021–2027;
6. Navodila organa upravljanja za izvajanje upravljalnih preverjanj in preverjanj opravljanja prenesenih nalog;
7. Strategija organa upravljanja za boj proti goljufijam v okviru Programa evropske kohezijske politike v obdobju 2021–2027;
8. Postopkovnik za izvajanje Listine Evropske unije o temeljnih pravicah in Konvencije Združenih narodov o pravicah invalidov v skladu s Sklepom Sveta 2010/48/ES;
9. Smernice organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji;
10. Smernice organa upravljanja za krepitev podnebne odpornosti infrastrukture v obdobju 2021–2027
11. Evropska sredstva povezujejo - Celostna grafična podoba 2021-2027;
12. Priročnik za komuniciranje strateških operacij; 
13. Analiza tveganja organa upravljanja na ravni programa in izhodišča za pripravo metodologije za administrativno preverjanje v programskem obdobju 2021-2027; 
14. Smernice za uporabo možnosti poenostavljenega obračunavanja stroškov v okviru skladov, ki jih zajema Uredba (EU) 2021/1060; 
15. Smernice organa za računovodenje;
16. Merila za izbor operacij v okviru Programa evropske kohezijske politike v obdobju 2021-2027 v Sloveniji, objavljena na spletni strani https://evropskasredstva.si/evropska-kohezijska-politika/kljucni-dokumenti/programski-dokumenti-za-obdobje-2021-2027, z vsemi spremembami, ki bodo objavljene v času izvajanja te pogodbe;
17. Navodila za uporabo IS e-MA2, objavljena na spletni strani https://evropskasredstva.si/evropska-kohezijska-politika/is-e-ma2/, z vsemi spremembami, ki bodo objavljene v času izvajanja te pogodbe;
18. Navodila ministrstva X z dne X.

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vsakokrat veljavne slovenske in evropske predpise in dokumente, navedene v tem členu, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v tem členu, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.	Comment by Melita Kamnik: (gl. prejšnjo opombo)
Pogodbeni stranki sta soglasni, da bosta pravice in obveznosti iz te pogodbe izvrševali skladno z Listino Evropske unije o temeljnih pravicah in Konvencijo Združenih narodov o pravicah invalidov. Hkrati se upravičenec zavezuje, da bo k skladnosti ravnanj s temeljnimi pravicami, kot opredeljenimi v Listini Evropske unije o temeljnih pravicah in Konvenciji Združenih narodov o pravicah invalidov, napotil tudi vse druge subjekte, na njegovi strani vključene v izvrševanje pogodbenega razmerja v okviru operacije.

IV. PODATKI O OPERACIJI IN OBDOBJE UPRAVIČENOSTI

5. člen 

Operacija se lahko prične izvajati z dnem oddaje vloge na javni razpis. Vse aktivnosti operacije morajo biti izvedene v obdobju ______ mesecev od datuma izdaje sklepa o izboru, kar pomeni najpozneje do _____________________.

Kot začetek operacije se šteje prvo naročilo za izvedbo aktivnosti operacije, ne vključuje pa predhodno izvedenih postopkov izbire izvajalca.

Kot zaključek operacije se šteje datum, ko je operacija fizično in finančno zaključena.

Obdobje upravičenosti stroškov se začne z dnem oddaje vloge na javni razpis in se konča 15. 10. 2028.  

V primeru, da ministrstvo ali drug pristojen organ ugotovi, da se je operacija pričela izvajati pred datumom oddaje vloge na javni razpis, ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Datum zaključka operacije je ____________________________.

Datum zaključka spremljanja operacije je pet (5) let po zaključku operacije.
Namen, cilji, ciljne skupine, aktivnosti, rezultati, kazalniki, finančni načrt in povzetek operacije so opredeljeni v vlogi.

6. člen

V okviru operacije morajo biti v rokih iz spodnje tabele dosežene naslednje ciljne vrednosti kazalnikov:
	Naziv kazalnika
	Izhodišče
	Cilj

	
	Leto
	Vrednost
	Leto
	Vrednost

	
	
	
	
	

	
	
	
	
	

	
	
	
	
	

	
	
	
	
	



Poleg doseganja kazalnikov iz prejšnjega odstavka se upravičenec zavezuje, da bo izpolnjeval posebne pogoje in obveznosti, ki izhajajo iz javnega razpisa, razpisne dokumentacije in odobrene vloge, zlasti:
· zagotavljal pisno izraženo podporo najmanj 75 % občin na območju destinacijske organizacije za izvajanje funkcij regionalne destinacijske organizacije oziroma prednostne destinacije, in sicer najmanj do 31. 12. 2028;
· (v primeru sofinanciranja v okviru Sklopa 2 javnega razpisa imel sklenjen sporazum o sodelovanju z bližnjo regionalno destinacijsko organizacijo, iz katerega so razvidni načini povezovanja, sodelovanja in usklajevanja aktivnosti na področju destinacijskega managementa, pri čemer mora biti sporazum veljaven najmanj do 31. 12. 2028); 
· (v primeru sofinanciranja v okviru Sklopa 2 javnega razpisa imel vsaj eno vzpostavljeno in uveljavljeno destinacijsko turistično znamko; če je ob podpisu pogodbe še nima, jo mora vzpostaviti najkasneje do zaključka operacije);
· izvajal operacijo skladno s programom dela destinacijske organizacije za obdobje od leta kandidature na javni razpis do 31. 12. 2028, ki zajema najmanj ključne cilje, ukrepe, aktivnosti, pričakovane rezultate, potrebne kadrovske in finančne vire ter terminski načrt izvedbe;
· najkasneje do zaključka operacije zagotovil registracijo za opravljanje dejavnosti po SKD 2025 79.110 – Dejavnost potovalnih agencij ter pridobil ustrezno licenco za organiziranje in prodajo turističnih paketov;
· dejavnosti organiziranja, promocije in trženja turističnih produktov, povezane s sofinancirano operacijo, izvajal izključno na ravni destinacije kot celote, pri čemer morajo biti infrastrukturni elementi, vsebine, orodja oziroma druge rešitve, sofinancirane v okviru javnega razpisa, javnega značaja, brezplačno dostopne ciljnim uporabnikom ter ne smejo biti predmet prodaje, neposrednega trženja ali zaračunavanja kot samostojna komercialna storitev oziroma kot neposredni sestavni del turističnega paketa posameznega ponudnika;
· imel izdelano najmanj petletno strategijo razvoja turizma na območju svojega delovanja, ki vključuje obdobje najmanj do 31. 12. 2028 in je usklajena s smernicami nacionalne strategije turizma; če upravičenec ob podpisu pogodbe takšne strategije še nima ali če se obstoječa strategija izteče pred 31. 12. 2028, jo mora pripraviti, podaljšati oziroma posodobiti tekom izvajanja operacije, najkasneje do izstavitve zadnjega zahtevka za izplačilo in jo predložiti ministrstvu;
· zagotovil, da bodo območja, ki jih pokriva, skupaj ali posamično vključena v Zeleno shemo slovenskega turizma najkasneje v roku enega leta po zaključku operacije, pri čemer morajo biti certificirane vse občine oziroma velike destinacije v regiji, ki skupaj ustvarijo prvih 80 % prenočitev; občine oziroma destinacije se razvrstijo po številu ustvarjenih prenočitev, certificirane pa morajo biti najmanj tiste, ki skupaj dosegajo navedeni prag;
· zagotovil, da se bodo najmanj vodja upravičenca in vsi zaposleni, katerih stroški dela so sofinancirani v okviru javnega razpisa, udeležili obveznega usposabljanja s področja destinacijskega managementa, ki ga bo organizirala Slovenska turistična organizacij;
· zagotovil ohranitev vseh zaposlitev, katerih stroški dela so sofinancirani v okviru operacije, še najmanj pet let po zaključku operacije.

Upravičenec mora ministrstvu predložiti dokazila o izpolnjevanju obveznosti iz prejšnjega odstavka najkasneje ob oddaji zadnjega zahtevka za izplačilo, kadar iz narave posamezne obveznosti ali te pogodbe ne izhaja drugačen rok. Za obveznosti, ki jih je treba izpolniti po zaključku operacije, mora upravičenec dokazila predložiti najkasneje v roku, določenem za izpolnitev posamezne obveznosti, oziroma na poziv ministrstva.

Upravičenec o doseganju kazalnikov in izpolnjevanju posebnih obveznosti iz tega člena poroča ministrstvu ob predložitvi vsakega zahtevka za izplačilo. Ministrstvo lahko kadarkoli med izvajanjem operacije in v obdobju spremljanja zahteva dodatna dokazila, pojasnila ali dokumentacijo, če je to potrebno za preverjanje izpolnjevanja pogojev javnega razpisa, pogodbene obveznosti, namenske porabe sredstev, trajnosti operacije ali revizijske sledi.

V primeru, da upravičenec ne doseže pogodbeno opredeljenih vrednosti kazalnikov oziroma v primeru, da je že pred zaključkom operacije oziroma pred rokom za dosego končnih vrednosti kazalnikov očitno, da obveznost iz tega naslova ne bo izpolnjena, ministrstvo odstopi od pogodbe in zahteva vračilo vseh izplačanih sredstev, povečanih za zakonske zamudne obresti od dneva nakazila na TRR upravičenca do dneva nakazila v dobro proračuna RS.


V. POGODBENA VREDNOST IN FINANČNI NAČRT

7. člen 

Višina celotnih stroškov operacije je ocenjena na _________ EUR (z DDV). Skladno z določili javnega razpisa znašajo upravičeni stroški _________ EUR. Glede na višino sofinanciranja iz evropske kohezijske politike, določeno v javnem razpisu, bo operacija sofinancirana v skupni višini največ do _______ EUR.

V okviru dodeljenih skupnih sredstev je delež celotnih upravičenih izdatkov skupnosti (Evropskega sklada za regionalni razvoj) ___ % oziroma ________ EUR, delež proračuna RS pa __ % oziroma __________ EUR.

Operacija se izvaja v kohezijski regiji ___________ Slovenija. 

Sredstva sofinanciranja so zagotovljena na naslednjih proračunskih postavkah:
· 251286 - RSO1.3.- Krepitev trajnostne rasti in konkurenčnosti MSP ter ustvarjanje delovnih mest v MSP ESRR 21-27-V-EU, 
251287 - RSO1.3.- Krepitev trajnostne rasti in konkurenčnosti MSP ter ustvarjanje delovnih mest v MSP ESRR 21-27-V-SLO,
· 251288 - RSO1.3.- Krepitev trajnostne rasti in konkurenčnosti MSP ter ustvarjanje delovnih mest v MSP ESRR 21-27-Z-EU,
· 251289 - RSO1.3.- Krepitev trajnostne rasti in konkurenčnosti MSP ter ustvarjanje delovnih mest v MSP ESRR 21-27-Z-SLO.	

Operacijo delno financira Evropska unija, in sicer iz Evropskega sklada za regionalni razvoj. Operacija se izvaja v okviru Programa evropske kohezijske politike v obdobju 2021-2027 v Sloveniji.

Neupravičeni stroški in upravičeni stroški, ki so nastali s kršitvijo predpisov ali te pogodbe, niso predmet sofinanciranja po tej pogodbi. Če je upravičenec prejel sredstva, ki niso predmet sofinanciranja po tej pogodbi, jih mora vrniti v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Številka projekta v Nacionalnem razvojnem programu (NRP): __________________

Prevzem obveznosti ministrstva po tej pogodbi nastopi pod odložnim pogojem, da je projekt uvrščen v veljavni Načrt razvojnih programov.

8. člen

Ministrstvo se obveže upravičencu sofinancirati upravičene stroške v višini izkazanih in plačanih upravičenih izdatkov, vendar največ do pogodbeno dogovorjenega zneska, opredeljenega v tej pogodbi, pod pogoji iz te pogodbe.

Finančni viri za celotno obdobje sofinanciranja operacije po posameznih letih so naslednji: 

	Finančni viri (v EUR)
	2026
	2027
	2028
	Skupaj

	25128_ - RSO1.3.- Krepitev trajnostne rasti in konkurenčnosti MSP ter ustvarjanje delovnih mest v MSP ESRR 21-27-_-EU
	
	
	
	

	25128_ - RSO1.3.- Krepitev trajnostne rasti in konkurenčnosti MSP ter ustvarjanje delovnih mest v MSP ESRR 21-27-_-SLO
	
	
	
	

	Lastni viri 
	
	
	
	

	Skupaj 
	
	
	
	




9. člen

Dodeljena sredstva so namenska in jih sme upravičenec uporabljati izključno v skladu s pogoji, navedenimi v sklepu o izboru, javnem razpisu, razpisni dokumentaciji in v tej pogodbi, sicer gre za neupravičene stroške. V primeru ugotovljene nenamenske porabe sredstev je upravičenec dolžan vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. 


VI. UPRAVIČENI STROŠKI IN IZDATKI

10. člen 

Predmet sofinanciranja so skupni upravičeni stroški operacije, določeni z javnim razpisom in veljavnimi Navodili organa upravljanja o upravičenih stroških. 

Skupni upravičeni stroški ter maksimalna višina sofinanciranja po posameznih vsebinskih sklopih aktivnosti znašajo (v EUR brez DDV oz. z DDV, če upravičenec uveljavlja DDV kot upravičen strošek):

Sklop 1 Regionalne destinacijske organizacije
      
	Vsebinski sklop aktivnosti
	Znesek upravičenih stroškov
	Maksimalna višina sofinanciranja

	1. Stroški plač
	
	

	2. Posredni stroški
	
	

	3. Stroški storitev zunanjih izvajalcev
	
	

	4. Gradnja in oprema
	
	

	5. Stroški investicij v neopredmetena osnovna sredstva
	
	

	Skupaj: 
	
	



Sklop 2 Perspektivne destinacije

	Vsebinski sklop aktivnosti
	Znesek upravičenih stroškov
	Maksimalna višina sofinanciranja

	1. Stroški plač
	
	

	2. Preostali upravičeni stroški operacije v obliki pavšalne stopnje v višini do 40 %
	
	




Upravičenec lahko prenaša sredstva med posameznimi vrstami stroškov brez soglasja ministrstva v višini do 20 % predračunske vrednosti stroškov operacije. 

V primeru, da znaša predvidena prerazporeditev med posameznimi vrstami stroškov več kot 20 % predračunske vrednosti stroškov operacije, mora upravičenec ob nastopu okoliščin, ki narekujejo takšno prerazporeditev, o tem pisno obvestiti ministrstvo in utemeljiti odstopanja. Ministrstvo o sprejemljivosti odstopanj iz prejšnjega stavka sprejme odločitev, ki jo po potrebi predhodno uskladi z organom upravljanja, in jo posreduje upravičencu. V primeru pozitivne odločitve se za spremembo skupne višine posamezne vrste stroškov sklene pisni dodatek k tej pogodbi. 

Sprememba skupne višine posamezne vrste stroška ne vpliva na skupno višino sofinanciranja operacije po tej pogodbi.


11. člen

Upravičenec upravičenost stroškov v posameznem obdobju sofinanciranja dokazuje z dokazili o doseženih kazalnikih, ki so bili načrtovani in potrjeni v vlogi, in sicer:
· dokazila, ki jih je treba predložiti v skladu z vsakokratno veljavnimi Navodili organa upravljanja o upravičenih stroških in vsakokratno veljavnimi Navodili organa upravljanja za izvajanje upravljalnih preverjanj in preverjanj opravljanja prenesenih nalog oziroma po predpisu, ki jih bo nadomestil, in drugimi vsakokratno veljavnimi navodili ministrstva;
· vmesnimi vsebinskimi poročili in končnim poročilom o izvajanju operacije in
· drugo relevantno dokumentacijo, ki dokazuje upravičenost stroškov.

Če upravičenec v roku ne predloži vseh zahtevanih dokazil o upravičenosti stroškov, ministrstvo zavrne zahtevek za izplačilo, v primeru tovrstnih ponavljajočih se kršitev pa zadrži izplačevanje sredstev sofinanciranja. 


VII. ZAHTEVKI ZA IZPLAČILO

12. člen

Osnova za izplačilo sredstev za sofinanciranje upravičenih stroškov so upravičenčevi zahtevki za izplačilo sredstev. V posameznem proračunskem letu lahko upravičenec odda največ dva (2) zahtevka za izplačilo, pri čemer je potrebno zadnji zahtevek za izplačilo v posameznem proračunskem letu predložiti najkasneje do 15. 10. 


13. člen

Po predvideni dinamiki sofinanciranja operacije, navedeni v vlogi, se upravičenec zavezuje, da bo v posameznih proračunskih letih izvajanja operacije ministrstvu izstavil zahtevke za izplačilo v naslednjih maksimalnih letnih zneskih:

	Leto
	SKUPAJ SOFINANCIRANJE OPERACIJE

	2026
	EUR

	2027
	EUR

	2028
	EUR

	SKUPAJ VREDNOST
	EUR



Dinamika sofinanciranja se lahko v primeru utemeljenih razlogov na strani upravičenca, ki izhajajo iz   Navodil organa upravljanja za finančno upravljanje evropske kohezijske politike cilja Naložbe za rast in delovna mesta v programskem obdobju 2021-2027 in če ima ministrstvo na razpolago prosta proračunska sredstva, v skladu s veljavnim zakonom, ki ureja izvrševanje proračuna RS, na pisni predlog upravičenca spremeni s sklenitvijo pisnega dodatka k pogodbi.


14. člen


Zahtevke za izplačilo skupaj z dokazili iz mora upravičenec oddati preko informacijskega sistema organa upravljanja e-MA2.

Zahtevku za izplačilo je treba priložiti: 
· vmesno vsebinsko ali končno poročilo o izvajanju operacije, 
· dokazila o upravičenosti stroškov v skladu z 11. členom te pogodbe in
· poročilo o doseganju kazalnikov.

Zahtevke za izplačilo mora podpisati pooblaščena oseba upravičenca oz. v primeru njegove odsotnosti njegov pooblaščenec.

Za namene dodatnega preverjanja upravičenosti stroškov s strani ministrstva ali drugega pristojnega organa mora upravičenec na poziv ministrstva, drugega pristojnega organa ali drugih udeležencev evropske kohezijske politike predložiti še dodatna dokazila o upravičenosti stroškov.

Upravičenec izjavlja, da mu je znana vsebina Navodil organa upravljanja za izvajanje upravljalnih preverjanj in preverjanj opravljanja prenesenih nalog. Pogodbeni stranki se dogovorita, da se dodatno preverjanje zahtevka za izplačilo opravi skladno z vsakokratno veljavnimi navodili pristojnih organov ali institucij.

Ministrstvo lahko od upravičenca zahteva dodatna pojasnila, ki dokazujejo upravičenost nastanka stroška za izvedbo operacije, če ministrstvo ali drug pristojni organ ob pregledu zahtevka za izplačilo ne ugotovi neposredne povezave med nastankom priglašenega stroška in izvedbo operacije. Če se ob pregledu zahtevka za izplačilo ugotovi, da upravičenec uveljavlja stroške, ki niso upravičeni stroški operacije, ministrstvo zavrne zahtevek za izplačilo in o tem obvesti upravičenca.

Vse priloge k zahtevku za izplačilo morajo biti parafirane in žigosane s strani odgovorne osebe upravičenca, sicer ministrstvo zahtevek za izplačilo zavrne brez nadaljnjega preverjanja in o tem obvesti upravičenca. Upravičenec mora nato pripraviti nov popoln zahtevek za izplačilo, ki ne vsebuje pomanjkljivosti zaradi katerih je bil predhodni zavrnjen. 

Ob oddaji zahtevka za izplačilo mora upravičenec izkazati tudi skladnost izvedene operacije z »načelom, da se ne škoduje bistveno«, ob upoštevanju ocene skladnosti operacije z načelom, da se ne škoduje bistveno in morebitnih omilitvenih ukrepov ter dokazil, opredeljenih v navedeni oceni skladnosti v skladu s Smernicami organa upravljanja za uporabo načela, da se ne škoduje bistveno pri izvajanju Programa evropske kohezijske politike v obdobju 2021–2027 v Sloveniji.
Upravičenec hrani dokazila v zvezi z izpolnjevanjem načela, da se ne škoduje bistveno ter spremlja izvajanje omilitvenih ukrepov v času izvajanja operacije oziroma v celotnem obdobju operacije, .


VIII. PLAČILNI ROKI

15. člen

Ministrstvo se obveže, da bo odobrena sredstva plačalo skladno z veljavnim zakonom, ki ureja izvrševanje proračuna RS, v roku 30 dni po prejemu pravilno izstavljenega zahtevka za izplačilo in potrjene dokumentacije, ki izkazuje nastanek upravičenih stroškov, ter v okviru razpoložljivih proračunskih sredstev za operacijo, in sicer na TRR upravičenca.




IX. SPREMLJANJE POGODBE PO ZAKLJUČKU OPERACIJE

16. člen 

Upravičenec se zavezuje, da bo še 5 (pet) let od končnega plačila upravičencu - po zaključku operacije ministrstvu dostavljal letna poročila o doseganju kazalnikov učinka in izjave, da rezultati operacije ne bodo in niso bili odtujeni, cedirani, zastavljeni, prodani ali uporabljeni za namen, ki ni v povezavi s sofinancirano operacijo, in sicer najpozneje do 28. februarja tekočega leta za preteklo leto.

Upravičenec jamči in se zavezuje, da v času trajanja te pogodbe in v skladu s 65. členom Uredbe 2021/1060/EU ali predpisom, ki jo bo nadomestil, v nadaljnjem roku (5) petih let od končnega plačila upravičencu, ali, kadar je ustrezno, v času, določenem v pravilih o državni pomoči: ne bo opustil ali premestil proizvodne dejavnosti iz kohezijske regije, v kateri je prejel podporo, spremenil lastništva nad infrastrukturo, ki daje podjetju ali javnemu organu neupravičeno prednost, ali izvedel ali dopustil bistvenih sprememb, ki bi vplivale na njen značaj, cilje ali pogoje izvajanja, zaradi česar bi se razvrednotili (ne bi jih bilo mogoče doseči) prvotni cilji operacije. V nasprotnem primeru ministrstvo od te pogodbe odstopi in zahteva vračilo vseh izplačanih sredstev ali sorazmernega dela izplačanih sredstev, če je z vračilom sorazmernega dela mogoče doseči vsaj delni cilj operacije, upravičenec pa mora vsa ali sorazmeren del sredstev, prejetih po tej pogodbi, vrniti v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.


X. AKTIVNOSTI MINISTRSTVA

17. člen 

Ministrstvo se pod pogojem pravilnega in pravočasnega izpolnjevanja pogodbenih obveznosti s strani upravičenca obveže upravičencu sofinancirati operacijo v višini izkazanih upravičenih stroškov največ do pogodbene vrednosti iz prvega odstavka 7. člena te pogodbe, vse v okviru razpoložljivih proračunskih sredstev.

Ministrstvo je dolžno upravičencu na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe, najpozneje pa v 15 (petnajstih) dneh.

18. člen

Ministrstvo ali drug pristojni organ spremlja in nadzira izvajanje te pogodbe ter namensko porabo sredstev evropske kohezijske politike. Ministrstvo lahko za spremljanje, nadzor in evalvacijo operacije ter porabo proračunskih sredstev angažira tudi zunanje izvajalce ali pooblasti druge organe ali institucije na podlagi izvedenega javnega naročila ali neposredne pogodbe v primeru uporabe izjeme od javnega naročanja, ki razpolagajo s strokovnimi znanji, s katerimi pristojni organ ne razpolaga in ne gre za izvedbo nalog, ki spadajo v izvirno pristojnost organa.

19. člen

Vsaka sprememba navodil organa upravljanja v času trajanja te pogodbe začne veljati z dnem objave na spletni strani organa upravljanja. Če sprememba navodil posega v vsebino te pogodbe ali spreminja njeno vsebino, pogodbeni stranki v roku 15 (petnajstih) dni od veljavnosti spremembe skleneta pisni dodatek k tej pogodbi. Sklenitev takšnega pisnega dodatka ne sme posegati v določila javnega razpisa ali odločitve organa upravljanja o podpori. Če se upravičenec s spremenjenimi navodili ne strinja, lahko to pogodbo odpove brez odpovednega roka vse do izteka roka za sklenitev pisnega dodatka k tej pogodbi. Če upravičenec v navedenem roku ne sklene pisnega dodatka k tej pogodbi, lahko ministrstvo od pogodbe odstopi. V obeh primerih mora upravičenec vrniti prejeta sredstva (delno, če je delna izpolnitev mogoča s predmetom operacije ali v celoti, če delna izpolnitev zaradi predmeta operacije ni mogoča) po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

20. člen 

V primeru odkritja nepravilnosti pri izvajanju operacije oziroma te pogodbe ministrstvo:
· začasno zadrži izplačila sredstev (do zaključka postopka presoje nepravilnosti oziroma suma storitve kaznivega dejanja iz tretjega odstavka tega člena),
· zahteva vračilo neupravičeno izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS, in/ali
· izreče finančne popravke oziroma zniža višino sredstev glede na resnost kršitve.

Pogodbeni stranki se dogovorita, da so nepravilnosti pri izvajanju operacije oziroma te pogodbe in njihovo preverjanje podrobneje urejeni v predpisih in dokumentih, navedenih v 4. členu te pogodbe, zlasti v vsakokratno veljavnih Navodilih organa upravljanja za izvajanje upravljalnih preverjanj in preverjanj opravljanja prenesenih nalog oziroma predpisu, ki jih bo nadomestil.

Če ministrstvo ali drug organ iz prvega odstavka 29. člena te pogodbe presodi, da je v zvezi z izvedbo te pogodbe ali operacije podan sum storitve kaznivega dejanja zoper gospodarstvo, kot opredeljenega v Kazenskem zakoniku (Uradni list RS, št. 50/12 – uradno prečiščeno besedilo, 54/15, 6/16 – popr., 38/16, 27/17, 23/20, 91/20, 95/21, 186/21, 105/22 – ZZNŠPP, 16/23 in 107/24 – odl. US; v nadaljevanju: KZ-1), lahko ministrstvo zadrži izplačilo sredstev do odločitve pristojnega organa glede obstoja kaznivega dejanja na škodo gospodarstva. Ministrstvo izplačilo sredstev vselej zadrži, kadar je v zvezi z izvedbo te pogodbe ali operacije podan sum storitve kaznivega dejanja iz 228. člena KZ-1 (poslovna goljufija), 229. člena KZ-1 (goljufija na škodo Evropske unije) ali 230. člena KZ-1 (preslepitev pri pridobitvi in uporabi posojila ali ugodnosti). V primeru, da se sum storitve kaznivega dejanja po naravi stvari nanaša na izvedbo operacije kot celote, se zadržanje izplačila sredstev izvede glede celotne operacije. V primeru, da je s sumom storitve kaznivega dejanja obremenjen del operacije, ter njegova izvedba ni ključna za dosego ciljev, kazalnikov ali rezultatov operacije, se zadržanje izplačila sredstev izvede glede dela operacije. Pogodbeni stranki sta soglasni, da ministrstvo do ugotovitve pristojnega organa glede obstoja kaznivega dejanja ni v zamudi z izpolnitvijo obveznosti po tej pogodbi.

21. člen 

Če se po izplačilu sredstev ugotovi, da so bila sredstva izplačana neupravičeno, ministrstvo:
-	upravičenca pozove k pripravi negativnega zahtevka za izplačilo za znesek izplačanih sredstev, ki niso upravičena do sofinanciranja ali
-	zahteva vračilo neupravičeno izplačanih sredstev na podlagi zahtevka za vračilo, upravičenec pa mora vrniti neupravičeno izplačana sredstva v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. 

22. člen 

Če med izvajanjem operacije nastopijo okoliščine, ki bi vplivale na sklenitev pogodbe o sofinanciranju na način, da se ta ne bi sklenila, če bi te okoliščine obstajale ob njenem sklepanju, lahko ministrstvo  odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.


XI. OBVEZNOSTI UPRAVIČENCA

23. člen

Upravičenec se zavezuje, da bo izvedba operacije, ki je predmet sofinanciranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Upravičenec bo izvedel operacijo skladno s predpisi in dokumenti, navedenimi v 4. členu pogodbe in veljavnimi v času izvedbe posameznih aktivnosti operacije. V primeru dvoma o vsebini navedenih predpisov in dokumentov oziroma negotovosti glede pravilne izpolnitve svojih obveznosti, je upravičenec dolžan na ministrstvo podati pisno zaprosilo za pojasnila v zvezi z obveznostmi. Ministrstvo je dolžno v roku 15 (petnajstih) dni pisno odgovoriti na vprašanja upravičenca. 

Če bo Komisija od RS zahtevala vračilo neupravičeno prejetih ali porabljenih sredstev, ki so bila upravičencu izplačana po tej pogodbi, ali jih je RS dolžna vrniti, se upravičenec zaveže, da bo vsa sredstva, ki jih je skladno s to pogodbo prejel iz proračuna EU in RS, vrnil ministrstvu oziroma organu RS, pristojnemu za izvajanje evropske kohezijske politike, v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. 

Predhodno izvedena upravljalna preverjanja po 72. v zvezi s 74. členom Uredbe 2021/1060/EU ali revizije nacionalnih nadzornih organov in s tem povezane odobritve izplačil upravičencu, ne vplivajo na upravičenje ministrstva zahtevati neupravičeno izplačana sredstva skupaj z zakonskimi zamudnimi obrestmi, ki so jih ugotovili drugi nadzorni organi v sistemu evropske kohezijske politike.

24. člen

Upravičenec je odgovoren za zakonito, gospodarno in namensko porabo dodeljenih sredstev in s podpisom te pogodbe potrjuje in jamči, da: 
1. je seznanjen z dejstvom, da je pomoč sofinancirana s strani iz Evropskega sklada za regionalni razvoj (ESRR), in se strinja, da se pri izvajanju operacije upoštevajo predpisi in dokumenti iz 4. člena te pogodbe, ki veljajo za črpanje sredstev iz evropskih strukturnih skladov;
2. je seznanjen z dejstvom, da so udeleženci evropske kohezijske politike dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
3. je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
4. so pogodbo in vse druge listine v zvezi s to pogodbo podpisale osebe, ki so vpisane v Poslovni register Slovenije (v nadaljevanju: ePRS) kot zakoniti zastopniki upravičenca za tovrstno zastopanje, oziroma druge osebe, ki jih je za to pooblastila oseba, vpisana v ePRS oziroma pooblaščene osebe (v primeru oseb javnega prava);
5. je ministrstvo seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe;
6. [bookmark: _Hlk158366849]je upravičenec dolžan pred sklenitvijo pogodb o oddaji javnega naročila, od ponudnika pridobiti izjavo o lastniški strukturi (skladno z Zakonom o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – ZDeb in 16/23 – ZZPri),
7. so vsi podatki, ki jih je posredoval ministrstvu v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30  (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

25. člen

Upravičenec se zavezuje, da:
1. bo operacijo izvajal skladno z vsakokratno veljavnimi predpisi in dokumenti, navedenimi v 4. členu te pogodbe;
2. bo sredstva, pridobljena po tej pogodbi, porabil namensko in izključno za upravičene stroške izvajanja operacije, katere sofinanciranje je predmet te pogodbe, vse v skladu s to pogodbo;
3. bo v roku 8 (osmih) dni od nastanka spremembe pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, sprememba deleža ustanoviteljev, družbenikov ipd. ali druge spremembe deležev, ki bi kakor koli spremenile status upravičenca; 
4. bo ministrstvu v postavljenem roku dostavljal zahtevana pojasnila v zvezi z operacijo in med delovnim časom omogočal dostop v objekte z namenom izvajanja pregledov, povezanih z operacijo - predložil dokazila o upravičenosti stroškov v določenem roku;
5. bo izpolnil obveznosti v rokih, določenih za izpolnitev posameznih obveznosti;
6. bo upošteval dodatna navodila oziroma spremembe navodil in zahtev ministrstva glede informiranosti, priprave zahtevkov za izplačila in poročil, ki jih ministrstvo sprejme v skladu z vsakokratno veljavnimi predpisi; 
7. bo ministrstvo sprotno pisno obveščal o dogodkih, zaradi katerih je podaljšano ali onemogočeno izvajanje operacije;
8. bo pridobil dostop do informacijskega sistema organa upravljanja e-MA2, opravil ustrezno izobraževanje sebe in zaposlenih in zahtevke za izplačila vnesel v informacijski sistem organa upravljanja e-MA2; 
9. bo za operacijo vodil ustrezno ločen knjigovodski sistem oziroma ustrezno knjigovodsko evidenco;
10. bo zagotavljal revizijsko sled v skladu z Navodili organa upravljanja o upravičenih stroških in hranil vso dokumentacijo v zvezi z operacijo, potrebno za zagotovitev ustrezne revizijske sledi v skladu s predpisi in dokumenti, navedenimi v 4. členu te pogodbe;
11. bo upošteval vsakokratno veljavno zakonodajo s področja integritete in preprečevanja korupcije; 
12. bo ob predložitvi zadnjega zahtevka za izplačilo ministrstvu dostavil končno poročilo o zaključku operacije;
13. bo še 5 (pet) let po zaključku operacije ministrstvu letno v postavljenem roku pisno poročal o kazalnikih, opredeljenih v tej pogodbi;
14. ne bo odstopil terjatve do ministrstva tretjim osebam ali le-to zastavil, cediral in podobno;
15. bo rezultate dokončane operacije uporabljal v skladu z namenom sofinanciranja (vzpostavljena turistična infrastruktura, digitalna rešitev, turistični produkt ne bo ostal neaktiven oziroma brez uporabe ipd.); 
16. bo v primeru pridobivanja novih fotografij, ki so predmet sofinanciranja znotraj javnega razpisa, zagotovil prenos materialnih avtorskih pravic ter fotografij za objavo v bazah Slovenske turistične organizacije in ministrstva;
17. bo subjektom, naštetim v prvem odstavku 29. člena te pogodbe, omogočil nadzor nad izvajanjem operacije;
18. bo v postopkih nadzora ali revizij operacije navajal vsa dejstva in predložil dokaze, ki bi lahko vplivali na pravilnost ugotovitev v navedenih postopkih;
19. bo v vseh postopkih javnega naročanja, izvedenih v okviru operacije, zagotovil ustrezno preprečevanje, ugotavljanje in obvladovanje nasprotij interesov. V ta namen mora pred začetkom oziroma najpozneje ob začetku posameznega postopka javnega naročanja od vseh oseb, ki vodijo postopek ali sodelujejo pri pripravi, pregledu oziroma ocenjevanju ponudb, pridobiti podpisano izjavo o neobstoju nasprotja interesov oziroma drug enakovreden dokaz o preverjeni odsotnosti nasprotja interesov. Upravičenec mora navedene izjave in okoliščine pred oddajo javnega naročila preveriti z uporabo razpoložljivih virov podatkov, zlasti evidenc AJPES, aplikacije ERAR in drugih ustreznih orodij za preverjanje oziroma podatkovno rudarjenje. Izvedeno preverjanje in morebitne sprejete ukrepe mora ustrezno dokumentirati ter zagotoviti popolno in preverljivo revizijsko sled. Ob ugotovljenem ali zaznanem dejanskem, potencialnem oziroma navideznem nasprotju interesov mora nemudoma sprejeti ustrezne ukrepe za njegovo preprečitev, odpravo oziroma obvladovanje;
20. si bo prizadeval morebitne spore urediti s podajo predloga ministrstvu za sklenitev pisnega dodatka k tej pogodbi.

V primeru neizpolnjevanja pogodbenih zavez upravičenca iz prejšnjega odstavka ministrstvo določi upravičencu rok za odpravo nepravilnosti, kadar gre za neizpolnjevanje pogodbenih zavez, ki jih je mogoče odpraviti. Če upravičenec kljub pozivu ministrstva pomanjkljivosti ne odpravi v postavljenem roku, ki je naveden v pozivu za odpravo nepravilnosti, ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Če ministrstvo v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila upravičencu dodeljena neupravičeno ali so podani pogoji iz tretjega odstavka 20. člena te pogodbe, prekine izplačevanje sredstev in/ali odstopi od pogodbe, upravičenec pa mora v primeru odstopa vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. 




26. člen 

Če upravičenec naknadno (v času izvajanja operacije) ugotovi, da v pogodbeno določenem roku oziroma s proračunsko predvidenimi sredstvi ne bo mogel izvesti dogovorjenega obsega operacije, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti ministrstvo takoj, ko nastopijo ti razlogi, najpozneje pa v roku 15 (petnajstih) dni od njihovega nastanka. 
Na podlagi upravičenčeve obrazložitve iz prejšnjega odstavka ministrstvo odloči, ali bo spremembo pogodbe odobrilo in k pogodbi sklenilo pisni dodatek ali bo od pogodbe odstopilo.
Ministrstvo lahko odstopi od pogodbe:
· če upravičenec ne ravna skladno s prvim odstavkom tega člena;
· če pisno obvestilo upravičenca iz prvega odstavka tega člena prejme po poteku pogodbeno določenega roka;
· če med izvajanjem operacije pride do okoliščin, ki bi vplivale na ocenjevanje vloge na način, da se ta pogodba ne bi sklenila, če bi te okoliščine obstajale ob ocenjevanju vloge. 

27. člen

Če je v času veljavnosti te pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku postopka iz prejšnje povedi upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Če pride do blokade upravičenčevega TRR, je upravičenec dolžan o blokadi takoj obvestiti ministrstvo. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

28. člen

Če pride pri izvajanju operacije do sprememb, kot jih navajajo navodila organa upravljanja in ministrstva, ki bistveno vplivajo na realizacijo izvedbe operacije, ki je predmet te pogodbe, je upravičenec dolžan nemudoma oziroma najkasneje v 30 (tridesetih) dneh od nastalih sprememb, o njih obvestiti skrbnika pogodbe, sicer se šteje, da se sredstva uporabljajo nenamensko.

Upravičenec je dolžan vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate operacije, pisno obrazložiti in utemeljiti, sicer izgubi pravico do nadaljnjega koriščenja sredstev kohezijske politike. V tem primeru lahko ministrstvo odstopi od pogodbe in zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi ministrstvo. Upravičenec v tem primeru izgubi pravico do sofinanciranja, razen v delu upravičenih stroškov, vezanih na že izpeljane aktivnosti operacije. Upravičenec je v tem primeru dolžan podati končno poročilo o operaciji ter izpolniti cilje in kazalnike, sicer je celotna operacija neupravičena do sofinanciranja. V tem primeru lahko ministrstvo zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Če delna realizacija operacije za ministrstvo ni smiselna (nedoseganje kazalnikov), ministrstvo odstopi od pogodbe, upravičenec pa mora vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

V primeru predčasnega odstopa upravičenca od pogodbe brez utemeljenih razlogov mora upravičenec vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.


XII. NADZOR NAD PORABO SREDSTEV

29. člen 

Upravičenec je za potrebe nadzora in spremljanja porabe sredstev ter doseganja zastavljenih ciljev dolžan ministrstvu, organu upravljanja, organu, ki opravlja računovodsko funkcijo, drugim nadzornim organom, vključenim v izvajanje, upravljanje, nadzor ali revizijo operacije - Programa evropske kohezijske politike v obdobju 2021-2027 v Sloveniji, predstavnikom Komisije, Evropskega računskega sodišča in Računskega sodišča RS ter njihovim pooblaščencem, omogočiti dostop do celotne dokumentacije operacije (vsa dokazila o upravičenosti stroškov) in omogočiti kontrolo predmeta operacije, vključno z dokumentacijo o izbiri izvajalcev, v posesti upravičenca na način, da sta vsak čas možna kontrola izvajanja operacije in vpogled v dokumentacijo v vsaki točki operacije ob smiselnem upoštevanju 82. člena Uredbe 2021/1060/EU oziroma predpisa, ki bi jo nadomestil.

Nadzor se izvaja z revizijskimi pregledi na podlagi 77. člena Uredbe 2021/1060/EU oziroma predpisa, ki bi jo nadomestil, in internih pravil revizijskih organov, s katerimi je upravičenec seznanjen. Preverjanja na kraju samem podrobneje urejajo vsakokratno veljavna Navodila organa upravljanja za izvajanje upravljalnih preverjanj in preverjanj opravljanja prenesenih nalog oz. predpisa, ki bi jih nadomestil.

Če je upravičenec prejel sredstva, za katera se pozneje pri nadzoru nad porabo proračunskih sredstev, dodeljenih za operacijo, izkaže, da jih je prejel neupravičeno, ministrstvo zahteva vrnitev dodeljenih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

30. člen

Če se po zaključku operacije izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja, v skladu z določili te pogodbe, zniža na dejansko vrednost skupnih upravičenih stroškov, upravičenec pa mora presežek sredstev vrniti v roku 30 (tridesetih) dni od prejema pisnega poziva ministrstva, povečan za zakonske zamudne obresti od dneva nakazila na TRR upravičenca do dneva nakazila v dobro proračuna RS.

31. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil ali izpolnjevanja pogodbenih obveznosti, niti na pojasnila ministrstva upravičencu ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.


XIII. NEPRAVILNOSTI PRI IZVAJANJU OPERACIJE

32. člen 

Pogodbeni stranki se dogovorita, da se za nepravilnost pri izvajanju operacije in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani upravičenca, vključenega v izvajanje ESI skladov, ki škoduje ali bi škodovalo proračunu EU (npr. neupravičene postavke izdatkov).

Nepravilnost lahko ugotovijo: skrbnik pogodbe oziroma oseba, ki opravlja upravljalna preverjanja po 72. v zvezi s 74. členom Uredbe 2021/1060/EU oz. predpisu, ki bi jo nadomestil, organ upravljanja, organ za potrjevanje, revizijski organ, Računsko sodišče RS, Komisija (generalni direktorati), Evropsko računsko sodišče, Komisija za preprečevanje korupcije ali drug pristojni organ.

Ugotovljene nepravilnosti, ki izhajajo iz poročil kontrolnih in nadzornih organov (kot so npr. organ upravljanja, Urad RS za nadzor proračuna, Komisija, Evropsko računsko sodišče), predstavljajo bistveno kršitev pogodbe in podlago za vračilo sredstev in/ali za določitev finančnega popravka.

33. člen 

Pogodbeni stranki sta sporazumni, da lahko organ upravljanja, ministrstvo, revizijski organ, Računsko sodišče RS, Komisija, Evropsko računsko sodišče ali drug pristojni organ ugotavljajo nepravilnosti pri izvedbi operacije oziroma v zvezi z izvedbo operacije ter izrekajo finančne popravke skladno s Sklepom Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju oziroma Prilogo k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju in vsakokratno veljavnimi Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe sveta (ES) št. 1083/2006 z dne 11. julija 2006.
34. člen 

Pogodbeni stranki se dogovorita, da finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje iz Evropskega sklada za regionalni razvoj in kohezijskega sklada skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti.

Kadar je mogoče na podlagi obravnave posameznega primera izračunati točen znesek, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri operaciji ali vrednosti bistvene kršitve pogodbe (tj. znesku, ki je bil neupravičeno zaračunan proračunu EU). Kadar zaradi narave nepravilnosti ali sistemske pomanjkljivosti ni vedno mogoče natančno opredeliti finančnega vpliva, je finančni popravek vrednostno neopredeljiv. V tem primeru se upravičencu določi pavšalni finančni popravek glede na naravo in resnost odkrite nepravilnosti pri operaciji ali vrednosti bistvene kršitve pogodbe.

Pogodbeni stranki se dogovorita, da lahko finančni popravek v končnem poročilu izreče organ upravljanja, ministrstvo, revizijski organ, Računsko sodišče RS, Komisija, Evropsko računsko sodišče ali drug pristojen organ, če ugotovi bistveno kršitev pogodbe ali nepravilnost pri operaciji.

Upravičenec ima pravico ugovarjanja zoper vmesna/začasna poročila ministrstva, organa upravljanja, revizijskega organa in drugih nadzornih organov, vključenih v izvajanje, upravljanje, nadzor ali revizijo operacije Programa evropske kohezijske politike v obdobju 2021-2027 v Sloveniji, s katerimi izpodbija ugotovitve iz vmesnih/začasnih poročil, ter dolžnost navajanja vseh dejstev in dokazov, ki bi lahko vplivali na pravilnost ugotovitev v navedenih vmesnih/začasnih poročilih v skladu s postopki in v rokih, navedenih v navodilih organa upravljanja in ministrstva. 

Upravičenec se zaveže izvršiti finančne popravke v višini in rokih, kot izhajajo iz končnih poročil organa upravljanja, ministrstva, revizijskega organa, Računskega sodišča RS, Komisije ali drugega pristojnega organa, oziroma najpozneje v 30 (tridesetih) dneh od prejema poziva za vračilo sredstev na način in v višini, določena v končnem poročilu. Izvršitev celotnega finančnega popravka v določenem roku je bistvena sestavina te pogodbe.

35. člen

Pogodbeni stranki sta sporazumni, da lahko ministrstvo, če ugotovi nepravilnosti pri izvajanju predpisov EU in/ali nacionalnih predpisov glede postopkov upravičenca pri oddaji javnih naročil oziroma javno zasebnih partnerstev v zvezi z operacijo, izreka finančne popravke na podlagi 103. in 104. člena Uredbe 2021/1060/EU skladno s Sklepom Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju oziroma Prilogo k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju.


XIV. PROTIKORUPCIJSKA KLAVZULA IN PREPOVED POSLOVANJA Z MINISTRSTVOM
 
36. člen

Če kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca obstaja prepoved poslovanja iz 35. člena Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – ZDeb in 16/23 – ZZPri) oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Pogodbena stranka, ki je kriva za ničnost pogodbe, odgovarja drugi pogodbeni stranki tudi za škodo zaradi ničnosti pogodbe.



XV. PREPOVED DVOJNEGA FINANCIRANJA

37. člen

Upravičenec s podpisom te pogodbe jamči, da za stroške, ki so predmet sofinanciranja, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je upravičenec že prejel tudi druga sredstva iz prvega odstavka tega člena ali so mu bila odobrena, ne da bi o tem do sklenitve te pogodbe pisno obvestil ministrstvo, lahko ministrstvo odstopi od te pogodbe ter zahteva vrnitev sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.


XVI. VAROVANJE OSEBNIH PODATKOV IN POSLOVNIH SKRIVNOSTI

38. člen 

[bookmark: _Hlk158367771][bookmark: _Hlk172893687]Pogodbeni stranki se zavezujeta k varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti, predvsem z Zakonom o varstvu osebnih podatkov (Uradni list RS, št. 163/22, 40/25 – ZInfV-1 in 10/26 – ZP-1L) in Zakonom o poslovni skrivnosti (Uradni list RS, št. 22/19).

Upravičenec je dolžan zagotoviti, da vsaka oseba, ki bo pri njem zbirala, obdelovala ali kako drugače dostopala do osebnih podatkov (vključno pri delu z informacijskim sistemom organa upravljanja e-MA2), ministrstvu predhodno predloži podpisano izjavo o varovanju osebnih podatkov.

Ministrstvo na podlagi 69. člena in Priloge XVII Uredbe 2021/1060/EU obdeluje osebne podatke izključno za namen revizij in nadzora ter za zagotovitev primerljivih informacij o porabi sredstev v zvezi z operacijo. V ta namen mora upravičenec pri izvajanju operacije zagotoviti podatke o prejemnikih oziroma dejanskih lastnikih prejemnikov sredstev, kot so le-ti opredeljeni v 42. do 44. členu Zakona o preprečevanju pranja denarja in financiranja terorizma (Uradni list RS, št. 48/22, 145/22, 17/25 in 56/25) in sicer o:
-	dejanskih lastnikih upravičenca,
-	izvajalcih,
-	dejanskih lastnikih izvajalca,
-	podizvajalcih, kadar njihov delež opravljenih del presega 50.000 EUR,
pri čemer za zgoraj opredeljene subjekte zagotovi naslednje podatke: imena in priimke, datume rojstva in identifikacijske številke za DDV ali davčne identifikacijske številke.

Upravičenec, ki je skladno z zakonom, ki ureja preprečevanje pranja denarja in financiranja terorizma, zavezan k vpisu podatkov v Register dejanskih lastnikov (v nadaljnjem besedilu: Register), ki ga vodi Agencija Republike Slovenije za javnopravne evidence in storitve (AJPES), s podpisom te pogodbe zagotavlja, da so v Registru vpisani podatki o njegovih dejanskih lastnikih. Upravičenec, ki skladno z zakonom, ki ureja preprečevanje pranja denarja in financiranja terorizma, ni zavezan k vpisu podatkov v Register, bo moral na pisni poziv ministrstva in v roku, postavljenem v pisnem pozivu, ministrstvu posredovati točne, popolne in posodobljene podatke o njegovih dejanskih lastnikih. Nadalje bo moral upravičenec na pisni poziv ministrstva v roku, postavljenem v pisnem pozivu, ministrstvu posredovati točne, popolne in posodobljene podatke o ostalih subjektih iz tretjega odstavka tega člena, ki jih je ministrstvo kot posredniško telo dolžno zagotavljati po predpisih, ki urejajo izvajanje evropske kohezijske politike. Upravičenec je zavezan subjekte iz tretjega odstavka tega člena, katerih osebni podatki se bodo obdelovali, seznaniti z obveznostjo zagotavljanja podatkov o prejemnikih sredstev oziroma dejanskih lastnikih prejemnikov sredstev v skladu z določili Uredbe 2021/1060/EU, jih obvestiti, da bo obdeloval njihove osebne podatke ter jih seznaniti s pravno podlago za obdelavo.


XVII. OBVEŠČANJE IN KOMUNICIRANJE V ZVEZI S PODPORO IZ SKLADOV

39. člen

Upravičenci in izvajalci finančnih instrumentov, ki so za operacijo prejeli podporo iz skladov EU, izvajajo dejavnosti prepoznavnosti, preglednosti in komuniciranja na način, kot ga določa 50. člen Uredbe 2021/1060/EU in navodila organa upravljanja, ki se nanašajo na področje komuniciranja vsebin kohezijske politike v programskem obdobju 2021–2027[footnoteRef:1]. [1:  Dostopna na internetni strani: https://evropskasredstva.si/app/uploads/2025/07/Navodila_za_komuniciranje_EKP_cistopis_julij25.pdf ] 


V skladu z zahtevami iz prejšnjega odstavka se upravičenec zaveže, da bo za potrebe obveščanja in komuniciranja v dokumente in komunikacijsko gradivo, ki zadevajo izvajanje operacije in so namenjeni javnosti ali ostalim deležnikom, vključil izjavo, v kateri na prepoznaven način izpostavi podporo iz Unije. Na zahtevo ministrstva mora upravičenec sodelovati pri aktivnostih obveščanja in komuniciranja, ki jih organizira ministrstvo ali organ upravljanja.

Upravičenec soglaša z objavo podatkov o operaciji, ki so javnega značaja, če je objava določena s predpisi evropske kohezijske politike.


XVIII. HRAMBA DOKUMENTACIJE O OPERACIJI

40. člen

Upravičenec mora hraniti vso dokumentacijo v zvezi z operacijo v skladu z vsakokratno veljavnimi predpisi, ki urejajo varstvo dokumentarnega in arhivskega gradiva, še 10 (deset) let po njenem zaključku, in sicer za potrebe revizije oziroma kot dokazila za potrebe prihodnjih preverjanj. 

V primeru neskladja rokov veljajo določila Uredbe 2021/1060/EU.

Upravičenec mora zagotoviti dostopnost do vseh dokumentov o izdatkih operacije za obdobje 5 (petih) let od 31. decembra leta, v katerem je ministrstvo opravilo zadnje plačilo upravičencu, če ni drugače določeno v 82. členu Uredbe 2021/1060/EU oziroma predpisu, ki bi jo nadomestil. O natančnem datumu za hrambo dokumentacije bo upravičenec po končani operaciji pisno obveščen s strani ministrstva.

Če upravičenec ravna v nasprotju z obveznostmi po tem členu, ministrstvo odstopi od pogodbe in zahteva vračilo vseh izplačanih sredstev ali njihov sorazmeren del, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.


XIX. SKRBNIKA POGODBE

41. člen 

Upravičenec oziroma v njegovem imenu in za njegov račun skrbnik pogodbe skrbi za pravilno, pravočasno, zakonito, gospodarno in učinkovito izvedbo operacije. 

Skrbnik pogodbe in ostali udeleženci v postopkih izvajanja spremljanja, nadzora in evalvacije aktivnosti evropske kohezijske politike po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonom, ki ureja varstvo osebnih podatkov. 

Skrbnik/ca pogodbe na strani ministrstva je ___________________, skrbnik/ca pogodbe na strani upravičenca je ______________________.

Če se v času trajanja pogodbenega razmerja spremeni skrbnik pogodbe, pogodbena stranka o tem z dopisom obvesti drugo pogodbeno stranko. Sprememba skrbnika pogodbe začne veljati z dnem prejema obvestila druge pogodbene stranke.


XX. SKUPNE DOLOČBE

42. člen 

Po tej pogodbi se sofinancirajo le upravičeni stroški izvedbe operacije pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe. 


V primeru bistvene kršitve te pogodbe s strani upravičenca ministrstvo določi rok za odpravo kršitve, v primeru neodprave kršitve pa lahko odstopi od pogodbe in zahteva vračilo vseh izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Ministrstvo lahko odstopi od pogodbe ter zahteva vračilo izplačanih sredstev, povečanih za zakonske zamudne obresti od dneva nakazila na TRR upravičenca do dneva nakazila v dobro proračuna RS, v posebnih primerih, določenih s to pogodbo, in v vseh drugih primerih kršitev pogodbenih obveznosti ali obveznosti, določenih v javnem razpisu, razpisni dokumentaciji, drugem predpisu ali dokumentu s področja izvajanja evropske kohezijske politike, kakor tudi v primerih določenih z Obligacijskim zakonikom (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631; v nadaljevanju: Obligacijski zakonik) ali drugim predpisom. V primeru, da ministrstvo odstopi od pogodbe, se glede pravnih učinkov odstopa upoštevajo določbe Obligacijskega zakonika glede odstopnega upravičenja. 

V primerih, ko lahko ministrstvo odstopi od pogodbe ter zahteva vračilo izplačanih sredstev, lahko po svoji presoji alternativno, kumulativno ali zaporedoma enostransko uveljavlja tudi naslednja upravičenja:
· začasno zadržanje izplačila dela ali vseh zahtevanih sredstev,
· delna zavrnitev zahtevka za izplačilo oziroma zmanjšanje zahtevka za izplačilo za sporni del,
· zavrnitev celotnega zahtevka za izplačilo ter posledično neizplačilo sredstev,
· zahtevek za vračilo dela ali vseh izplačanih sredstev (brez odstopa od pogodbe),
· izrek finančnega popravka.

V primeru, da ministrstvo upravičencu izstavi zahtevek za vračilo sredstev, ne glede na pravni temelj, je ministrstvo upravičeno tudi do zakonskih zamudnih obresti od dneva nakazila sredstev na TRR upravičenca do dneva njihovega nakazila v dobro proračuna RS.


XXI. SPREMEMBE POGODBE

43. člen 

Spremembe te pogodbe so mogoče s sklenitvijo pisnega dodatka k pogodbi, ki ga skleneta pogodbeni stranki pred iztekom veljavnosti te pogodbe. 
Če upravičenec na poziv ministrstva v roku 15 (petnajstih) dni od prejema poziva ne sklene pisnega dodatka k pogodbi, ki ureja spremembe pogodbenih določil glede dinamike plačevanja, navodil ministrstva ali organa upravljanja ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.


XXII. VELJAVNOST POGODBE

44. člen

Pogodba začne veljati z dnem, ko jo podpišeta obe pogodbeni stranki, in velja do izteka vseh rokov, določenih v tej pogodbi, v katerih sta možna nadzor nad pogodbo in izrekanje finančnih popravkov, ki so določeni v tej pogodbi.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki s pisnim dodatkom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Vendar lahko ministrstvo to pogodbo ohrani v veljavi, če v 30 (tridesetih) dneh po preteku roka pisno izjavi upravičencu, da pogodbo ohranja v veljavi in da zahteva njeno izpolnitev.



XXIII. KONČNI DOLOČBI

45. člen

Pogodbeni stranki soglašata, da bosta nerešena vprašanja in morebitne spore reševali sporazumno. Če sporazumna rešitev spora ni mogoča, je za reševanje sporov pristojno zanje stvarno pristojno sodišče v Ljubljani.


46. člen

Pogodba je sklenjena v 5 (petih) enakih izvodih, od katerih prejme ministrstvo 3 (tri) izvode in upravičenec 2 (dva) izvoda. 






	Upravičenec
______________________________

                ________________
                          direktor


Kraj in datum:                                                                 
	                    Republika Slovenija
Ministrstvo za gospodarstvo, delo in šport

                      _______________ 
                             minister

     
Kraj in datum:




[bookmark: _Hlk226023060]














Priloga: Vsebinsko poročilo


VSEBINSKO POROČILO – SKLOP 1 REGIONALNE DESTINACIJSKE ORGANIZACIJE
Javni razpis za trajnostni razvoj in upravljanje turističnih destinacij
(JR Destinacije)


	Prejemnik:
	     

	Številka pogodbe:
	     

	Priloga k vlogi za izplačilo št.
	     

	Naziv investicije:
	     

	Obdobje poročanja   od … do
	     



	1. Obdobje izvajanja aktivnosti v okviru investicije



	Navedite, v katerem obdobju ste izvajali aktivnosti v okviru investicije (od – do)
	     

	2. Podroben opis izvedenih aktivnosti v okviru investicije glede na terminski in finančni načrt 

Podajte opis aktivnosti v okviru investicije, ki ste jih izvajali v obdobju poročanja. Opis izvedenih aktivnosti naj bo skladen z načrtovanimi aktivnostmi v vlogi na javni razpis ter terminskim in finančnim načrtom. Predstavite, katere aktivnosti so se izvajale, kakšna je bila njihova vsebina.

Zapišite tudi, katere aktivnosti so bile v tem obdobju poročanja zaključene.

Izvedene aktivnosti utemeljite z ustreznimi dokazili.

Aktivnosti jasno povežite z načrtovanimi cilji in kazalniki investicije. V opis posameznih aktivnosti vključite tudi podatek o izvršeni gradnji, opravljenih dobavah opreme in drugih opredmetenih in neopredmetenih osnovnih sredstvih in opravljenih storitvah zunanjih izvajalcev. 



	     

	3. Neupravičene aktivnosti v okviru investicije

Na kratko opišite neupravičene aktivnosti v okviru investicije in navedite, kaj zajemajo neupravičeni stroški, ki jih navajate v finančnem poročilu. 

	     

	4. Poročanje o ciljih in kazalnikih iz 6. člena pogodbe o dodelitvi sredstev

Navedite v kolikšni meri so trenutno že realizirane aktivnosti in ali je bil kakšen od načrtovanih ciljev in kazalnikov, navedenih v vlogi oz. pogodbi o dodelitvi sredstev v tem obdobju poročanja že dosežen.  
Če je bil v tem obdobju poročanja dosežen kakšen od ciljev in kazalnikov investicije, nujno priložite dokazila.

	
	    Naziv kazalnika 

	Začetna vrednost
	Načrtovana vrednost 
	Realizirana vrednost

	
	Leto
	Vrednost
	Leto
	Vrednost
	Leto
	Vrednost

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	






Kraj in datum:				Žig:				Zakoniti zastopnik prejemnika:
[vpišite kraj in datum]							[vpišite ime in priimek]

Podpis:			                                     



Priloge:
- dokazila o doseženih kazalnikih, poročila, fotografije, …





































VSEBINSKO POROČILO – SKLOP 2 PERSPEKTIVNE DESTINACIJE
Javni razpis za trajnostni razvoj in upravljanje turističnih destinacij
(JR Destinacije)


	Prejemnik:
	     

	Številka pogodbe:
	     

	Priloga k vlogi za izplačilo št.
	     

	Naziv investicije:
	     

	Obdobje poročanja   od … do
	     



	1. Obdobje izvajanja aktivnosti v okviru investicije



	Navedite, v katerem obdobju ste izvajali aktivnosti v okviru investicije (od – do)
	     

	2. Podroben opis izvedenih aktivnosti v okviru investicije glede na terminski in finančni načrt 

Podajte opis aktivnosti v okviru investicije, ki ste jih izvajali v obdobju poročanja. Opis izvedenih aktivnosti naj bo skladen z načrtovanimi aktivnostmi v vlogi na javni razpis ter terminskim in finančnim načrtom. Predstavite, katere aktivnosti so se izvajale, kakšna je bila njihova vsebina.

Zapišite tudi, katere aktivnosti so bile v tem obdobju poročanja zaključene.

Izvedene aktivnosti utemeljite z ustreznimi dokazili.

	Št.
	Obvezna aktivnost, financirana iz 40 % pavšalne stopnje
	Opis izvedene aktivnosti
	Rezultat oziroma učinek aktivnosti
	Dokazila o izvedbi aktivnost

	1.
	Zasnova in izvedba transdestinacijskega turističnega produkta
	Upravičenec opiše zasnovo in izvedbo najmanj enega transdestinacijskega turističnega produkta, vključno z navedbo vključenih destinacij oziroma območij, vsebino produkta, ciljnimi skupinami ter načinom povezovanja turistične ponudbe.
	Navede se vzpostavljen oziroma izveden transdestinacijski turistični produkt ter njegov prispevek k razvoju oziroma promociji destinacije.
	Npr. opis produkta, program, fotografije, povezave do spletnih objav, promocijska gradiva, dokazila o sodelovanju partnerjev, druga dokazila o izvedbi.

	2.
	Digitalna promocija
	Upravičenec opiše izvedene aktivnosti digitalne promocije destinacije oziroma transdestinacijskega turističnega produkta.
	Navede se doseg, namen oziroma učinek digitalne promocije ter povezava s promocijo destinacije oziroma produkta.
	Npr. povezave do spletnih strani, objav na družbenih omrežjih, spletnih kampanj, zaslonski posnetki objav, analitika dosega, druga dokazila o izvedbi.

	3.
	Oblikovanje in izdelava promocijskega materiala
	Upravičenec opiše pripravo, oblikovanje in izdelavo promocijskega materiala, namenjenega promociji destinacije oziroma transdestinacijskega turističnega produkta.
	Navede se vrsta pripravljenega promocijskega materiala ter njegov namen uporabe pri promociji destinacije oziroma produkta.
	Npr. promocijske brošure, letaki, katalogi, vizualne rešitve, fotografije gradiv, elektronske verzije gradiv, druga dokazila o izvedbi.

	4.
	Zakup medijskega oziroma oglaševalskega prostora
	Upravičenec opiše izvedene aktivnosti zakupa medijskega oziroma oglaševalskega prostora v domačih in/ali tujih medijih za namen promocije destinacije oziroma transdestinacijskega turističnega produkta.
	Navede se namen oglaševanja, uporabljeni mediji oziroma kanali ter prispevek aktivnosti k večji prepoznavnosti destinacije oziroma produkta.
	Npr. objave v medijih, oglasi, povezave do objav, zaslonski posnetki, medijski načrt, poročilo o izvedeni kampanji, druga dokazila o izvedbi

	5.
	*Druge dodatne aktivnosti, povezane z izvedbo operacije (neobvezno)
	Upravičenec opiše druge izvedene aktivnosti, ki so bile izvedene v okviru aktivnosti, financiranih iz 40 % pavšalne stopnje
	Navede se namen, vsebina in učinek izvedenih dodatnih aktivnosti ter njihov prispevek k doseganju ciljev operacije
	Npr. dokazila o izvedbi aktivnosti, fotografije, povezave do objav, programi, poročila, gradiva, evidence sodelovanja, druga relevantna dokazila o izvedbi.




	

	3. Neupravičene aktivnosti v okviru investicije

Na kratko opišite neupravičene aktivnosti v okviru investicije in navedite, kaj zajemajo neupravičeni stroški, ki jih navajate v finančnem poročilu. 

	     

	4. Poročanje o ciljih in kazalnikih iz 6. člena pogodbe o dodelitvi sredstev

Navedite v kolikšni meri so trenutno že realizirane aktivnosti in ali je bil kakšen od načrtovanih ciljev in kazalnikov, navedenih v vlogi oz. pogodbi o dodelitvi sredstev v tem obdobju poročanja že dosežen.  
Če je bil v tem obdobju poročanja dosežen kakšen od ciljev in kazalnikov investicije, nujno priložite dokazila.

	
	    Naziv kazalnika 

	Začetna vrednost
	Načrtovana vrednost 
	Realizirana vrednost

	
	Leto
	Vrednost
	Leto
	Vrednost
	Leto
	Vrednost

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	






Kraj in datum:				Žig:				Zakoniti zastopnik prejemnika:
[vpišite kraj in datum]							[vpišite ime in priimek]

Podpis:			                                     



Priloge:- dokazila o doseženih kazalnikih, poročila, fotografije, …

Priloga: vzorec končnega poročila 


KONČNO POROČILO O IZVEDBI OPERACIJE
[bookmark: _Hlk208915390]Javni razpis za trajnostni razvoj in upravljanje turističnih destinacij
(JR Destinacije)


	Prejemnik:
	     

	Naslov:
	     

	Ident. št. za DDV oz. davčna številka:
	     

	Številka pogodbe o dodelitvi sredstev:
	     

	Naziv operacije:
	     

	Datum začetka izvajanja operacije[footnoteRef:2]: [2:  Ne sme biti pred oddajo vloge na javni razpis.] 

	     

	Datum zaključka izvajanja operacije[footnoteRef:3]: [3:  Ne sme biti po datumu predvidenega zaključka projekta.] 

	     



	1. Povzetek izvajanja operacije
Vpišite kratek povzetek izvajanja operacije. Izpostavite tudi težave, ki so se pojavile med izvajanjem, morebitno odstopanje od terminskega načrta aktivnosti. (največ 1 tipkana A4 stran)

	     




	2. Realizirani kazalniki v okviru operacije
Podajte opis realiziranih kazalnikov v okviru operacije (aktivnosti in cilji iz 6. člena pogodbe o dodelitvi sredstev). Opis realiziranih kazalnikov mora biti skladen z načrtovanimi aktivnostmi in cilji ter obdobnimi poročili. Izpostavite tudi težave, ki so se pojavile med izvajanjem. (največ 1 tipkana A4 stran)

	     




	3. Finančna realizacija operacije
Na kratko povzemite finančno realizacijo po kategorijah oz. vrstah upravičenih stroškov operacije. Vpišite vrednosti brez DDV oz. z DDV, če ga uveljavljate kot upravičen strošek.

	Utemeljitev:
     

	
	Kategorija/vrsta upravičenih stroškov
	Načrtovana vrednost
	Realizirana vrednost

	Stroški plač
	
	

	Posredni stroški
	
	

	Stroški storitev zunanjih izvajalcev
	
	

	Stroški manjših vlaganj v gradnjo in opremo
	
	

	Stroški investicij v neopredmetena osnovna sredstva
	
	

	Skupaj
	0,00
	0,00




	4. Realizirani kazalniki operacije iz 6. člena pogodbe o dodelitvi sredstev

	Dopolnite spodnjo preglednico posameznih kazalnikov operacije. Začetno vrednost in načrtovano vrednost posameznega kazalnika prepišite iz vloge oz. pogodbe o dodelitvi sredstev. Navedite realizirane kazalnike operacije. V utemeljitvi za vsak kazalnik pojasnite, opišite, predstavite, ali in na kakšen način je bilo realizirano stanje doseženo. Vpišite in pojasnite tudi morebitno nedoseganje kazalnikov. Končnemu poročilu priložite dokazila glede realiziranih kazalnikov.

	
	    Naziv kazalnika 

	Začetna vrednost
	Načrtovana vrednost 
	Realizirana vrednost

	
	Leto
	Vrednost
	Leto
	Vrednost
	Leto
	Vrednost

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	




	

	Utemeljitev:
     

	



	6. Izjava o zaključku operacije


	Spodaj podpisani zakoniti zastopnik prejemnika ______________________ izjavljam, da so bila dne _______________ v okviru operacije z nazivom ____________________________________, ki je bila predmet sofinanciranja po pogodbi o dodelitvi sredstev št. _______________, zaključena vsa dela, skladno z veljavno zakonodajo in dobavljena vsa osnovna sredstva, skladno s predloženo dokumentacijo. 




Kraj in datum:				Žig:				Zakoniti zastopnik prejemnika:
[vpišite kraj in datum]							[vpišite ime in priimek]

Podpis:			                                     
Priloge:
- dokazila o doseženih kazalnikih, poročila, fotografije, …




Priloga: Letno poročilo o doseganju kazalnikov


LETNO POROČILO O DOSEGANJU KAZALNIKOV
Javni razpis za trajnostni razvoj in upravljanje turističnih destinacij
(JR Destinacije)


	Prejemnik:
	     

	Naslov:
	     

	Ident. št. za DDV oz. davčna številka:
	     

	Številka pogodbe o dodelitvi sredstev:
	     

	Naziv operacije:
	     

	Datum začetka izvajanja operacije[footnoteRef:4]: [4:  Ne sme biti pred oddajo vloge na javni razpis.] 

	     

	Datum zaključka izvajanja operacije[footnoteRef:5]: [5:  Ne sme biti po datumu predvidenega zaključka projekta.] 

	     



	1. Poročanje o doseganju kazalnikov iz 6. člena pogodbe o dodelitvi sredstev

	V skladu z javnim razpisom in pogodbo o dodelitvi sredstev morajo prejemniki še 5 let po zaključku operacije ministrstvu dostavljati LETNA POROČILA o doseganju kazalnikov za preteklo leto. Prejemniki oddajo letno poročilo najkasneje do 28. 2. tekočega leta za preteklo leto. 
Dopolnite spodnjo preglednico posameznih kazalnikov operacije. Začetno vrednost in načrtovano vrednost posameznega kazalnika prepišite iz vloge oz. pogodbe o dodelitvi sredstev. Navedite realizirane kazalnike operacije za leto, za katero oddajate poročilo. 

	
	Naziv kazalnika 

	Začetna vrednost
	Načrtovana vrednost 
	Realizirana vrednost

	
	Leto
	Vrednost
	Leto
	Vrednost
	Leto
	Vrednost

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	




	

	Utemeljitev:
     

	



	2. Splošno stanje in aktivnosti operacije


	Navedite splošno stanje poslovanja in delovanja operacije ter ključne izvedene aktivnosti v letu, za katerega poročate (npr. št novih produktov, obiskovalcev…ipd.)


	Opis:
     



	3. Izjava 


	Spodaj podpisani zakoniti zastopnik prejemnika ___________________________ izjavljam, da doseženi cilji in kazalniki operacije ter sredstva kupljena v okviru operacije z nazivom ____________________________________, ne bodo in niso odtujena, prodana ali uporabljena za namen, ki ni v povezavi s sofinancirano operacijo. 







Kraj in datum:				Žig:				Zakoniti zastopnik prejemnika:
[vpišite kraj in datum]							[vpišite ime in priimek]

Podpis:			                                     




Priloge:
- dokazila o doseženih kazalnikih, poročila, fotografije, …

